النوم زي الأكل للمخ. النوم الكافي بيساعد الجسم والمخ على النمو والتطور. مع ذلك، كتير من الصينيين مش بينامو كويس، وكتير منهم مش بيدو اهتمام كافي للنوم.
جمعية الأطباء الصينية نشرت مؤشر جودة النوم في الصين 2013 في 19 مارس بمناسبة اليوم العالمي للنوم - 21 مارس.
حسب المؤشر، تقريباً ربع الشعب الصيني مش بينام كويس. نص الناس قالو انهم بيحسو بالتعب بعد ما يصحو و15 في المية من الناس عندهم مشكلة في النوم.
Ye Jingying، خبير النوم في مستشفى Beijing Tongren، بيقول: "لو الناس بتصحى كتير في الليل، او دايماً حاسين بالضعف والتعب في النهار، لازم ياخدو بالهم من نظام نومهم".
ناس كتير بتلعب في الموبايل او iPad قبل النوم. التقرير قال ان ده من اهم اسباب النوم السيئ. في اسباب تانية زي الضغط النفسي والمزاج السيئ.
ازاي تنام كويس؟ اهم حاجة، نام كفاية. من 7 ل9 ساعات نوم كل ليلة مثالية للكبار، و8 ل9 ساعات احسن للمراهقين.
تكوين عادات نوم كويسة مهم جداً. التقرير اقترح ان الناس لازم تبعد عن الأجهزة الإلكترونية لمدة ساعة على الأقل قبل النوم. الأضواء بتخلي المخ متحفز لفترة طويلة. اقتراحات تانية زي: حاول تنام وتصحى في نفس الميعاد كل يوم، حتى في الويك اند والأجازات، واعمل نفس الحاجات المريحة قبل النوم كل ليلة، زي سماع موسيقى هادية.
ايه من دول معناه انك بتنام كويس؟
بتحس بالتعب بعد ما تصحى. بتعرف تنام في خلال 20 دقيقة. بتصحى كذا مرة في الليل. عادةً بتعمل حاجة مملة لحد ما تحس بالنعاس.